A **doenza de Lyme**, tamén coñecida como **borreliose de Lyme**, é unha enfermidade infecciosa que afecta a varios órganos do ser humano, causada pola espiroqueta *Borrelia burgdorferi*, que é transmitida polas carrachas. É a principal doenza transmitida por carrachas en Europa. É transmitida pola especie *Ixodes ricinus*, cuxo reservorio animal constitúeno roedores salvaxes (agás ratos e ratas comúns) e cervos.

Ciclo de infección de *Borrelia burgdorferi*.

Historia
--------

Atopáronse indicios de que Ötzi —o 'home dos xeos' que se conserva como momia de 5300 anos de antigüidade— padeceu a doenza de Lyme.
Esta enfermidade foi descrita por primeira vez en 1909 en Europa como "eritema crónico migratorio"; entre 1920-1940 foi chamada "neuroborreliose". En 1975 foi descrita por primeira vez nos Estados Unidos en Lyme (Connecticut), de onde deriva o seu nome actual. En 1981 foi illado o axente causal (*Borrelia burgdorferi*).

Etioloxía e epidemioloxía
-------------------------

A doenza de Lyme é producida por *Borrelia burgdorferi*, un espiroqueta gramnegativa de metabolismo anaerobio. Case o 100% dos casos preséntanse durante a estación cálida xa que a infección adoita producirse en persoas que realizan actividades como cazarías, acampadas, excursións ou paseos campestres. Nun principio, desenvólvese a etapa inicial da enfermidade, que se non recibe o tratamento médico indicado, pode derivar na súa etapa secundaria e mesmo agravarse para desencadear unha etapa terciaria.

Patoxenia
---------

A doenza de Lyme pertence a un grupo de patoloxías nas que o dano vascular e o neurotropismo son unha constante (en infeccións por *Rickettsia*, *Borrelia*, *Coxiella*), e as lesións granulomatosas e o tropismo por células endoteliales o son en infeccións por *Bartonella* e *Francisella*. Son axentes cunha gran agresividade que é importante identificar, previr e tratar. Todos os anos falecen en España pacientes afectados por unha enfermidade deste grupo, a febre botonosa mediterránea. O non recoñecemento precoz da infección por *Borrelia burgdorferi* (doenza de Lyme) dá lugar a manifestacións neurolóxicas difíciles de tratar e que poden deixar secuelas permanentes.

Os síntomas polos que se identifica esta enfermidade son similares aos dunha gripe común (febre, dor muscular, malestar xeral, cefalea e fatiga), precedidos dun "eritema crónico migrans" (mancha avermellada circular) como primeiro signo da enfermidade.

O diagnóstico realízase mediante unha demostración de anticorpos fronte á *Borrelia burgdorferi*.

O tratamento adoita ser tetraciclina ou penicilina, ou macrólidos.

É necesario tratar esta enfermidade o máis axiña posible, xa que mesmo o 15% dos pacientes que reciben tratamento inmediato sofren complicacións. En ocasións esta enfermidade é confundida con artrite reumatoide, meninxite ou esclerose múltiple.

Notas
-----

1. ↑  "Lyme disease: review" (6). PMID 23319969. doi:10.5114/aoms.2012.30948.
2. ↑  Europa Press (ed.). "Extraen de Ötzi las muestras más antiguas de glóbulos rojos". Diario público.
3. ↑  "Lyme disease: review" (6). PMC 3542482. PMID 23319969. doi:10.5114/aoms.2012.30948.
4. ↑  "Signs and Symptoms of Lyme Disease".
5. ↑  Aucott JN. "Posttreatment Lyme disease syndrome" (2). PMID 25999226. doi:10.1016/j.idc.2015.02.012.
6. ↑  Forbes, Betty A.; Sahm, D. F.; Weissfeld, A. S. *Bailey & Scott - Diagnóstico Microbiologico* (12ª ed.). Editorial Médica Panamericana. ISBN 978-950-06-8243-5.

|  |  |
| --- | --- |
| Control de autoridades | 
* Wd: Q201989
* BNCF: 48146
* BNF: 12158429d
* EBID: ID
* GND: 4138729-6
* JSTOR: lyme-disease-vaccine
* LCCN: sh87003150
* PSH: 13734

 |

|  |  |
| --- | --- |
| Identificadores | 
* DiseasesDB: 1531
* DOID: DOID:11729
* eMedicine: 330178
* GARD: 12073
* ICD-10: A69.2
* KEGG: H00353
* MedlinePlus: 001319
* MeSH: D008193
* MeSH: C01.150.252.400.536
* NCIt: C45161
* Orphanet: 91546
* Patientplus: lyme-disease-pro
* UMLS: C0024198

 |